cyanic-selkie/wikianc huggingface dataset:
Ιορδάνης Σαπουτζόγλου
πηγή
ΜΙΑ ΑΠΟΦΑΣΗ ΜΑΧΟΜΑΙ ΜΕΧΡΙ ΤΟ ΤΕΛΟΣ ΘΕΣΣΑΛΟΝΙΚΗ 1946-47 Αντάρτικο Πόλεως Στενή Αυτοάμυνα Ο.Π.Λ.Α Β'έκδοση
Παραπομπές
Κατηγορία:Μέλη της ΟΠΛΑ Κατηγορία:Έλληνες κομμουνιστές Κατηγορία:Μαχητές του Δ.Σ.Ε
Κύλιξ με σκηνή Κοττάβου (Ζωγράφος του Κλεοφράδη)
Η κύλιξ με σκηνή κοττάβου είναι αρχαίο ελληνικό έργο τέχνης, που φιλοξενείται στο Μητροπολιτικό Μουσείο Τέχνης στην Νέα Υόρκη.
Η αγγειογραφία αποδίδεται στον Ζωγράφο του Κλεοφράδη. Χρονολογείται στην εποχή της αρχαϊκής περιόδου, το 500 π.Χ. περίπου. Εικονίζει έναν συμποσιαστή που παίζει κότταβο.
Καρυές Λακωνίας
Οι Καρυές (αρχ. αι Καρυαί ) είναι ένας ορεινός οικισμός του νομού Λακωνίας, χτισμένος στις δυτικές πλαγιές του Πάρνωνα σε υψόμετρο 950 μέτρων. Βρίσκονται στην θέση του ομόνυμου αρχαίου οικισμού, στον οποίον οφείλουν το όνομά τους οι Καρυάτιδες του Ερεχθείου. Αποτελούν έδρα της ομώνυμης κοινότητας και ο μόνιμος πληθυσμός τους σύμφωνα με την απογραφή του 2021 είναι 324 κάτοικοι. Ο οικισμός μέχρι το 1930 ονομαζόταν Αράχωβα, οπότε και μετονομάστηκε σε Καρυές.
Αρχαία περίοδος
Ήδη από τα ομηρικά χρόνια η αρχαία πολίχνης ανήκε στην Τεγέα και μάλιστα φαίνεται πως συμμετείχε στον Τρωϊκό πόλεμο. Στις Καρυές λέγεται πως συγκέντρωσε τον στρατό του ο βασιλιάς της Σπάρτης Μενέλαος, πριν αναχωρήσει για την Τροία. Εύλογα μπορούμε να ταυτίσουμε το πέρασμα του Μενελάου με τη φύτευση των υπεραιωνόβιων, πλέον, πλατανιών της Παναγίας, τα οποία λέγεται ότι τα φύτεψε ο ίδιος.
Οι Καρυές αποτέλεσαν το μήλο της έριδος μεταξύ Τεγέας και Σπάρτης. Άλλαξε αρκετές φορές χέρια, για να καταλήξει τελικώς στη Σπάρτη.
Αξιόλογο είναι και το γεγονός, το οποίο αναφέρει ο Παυσανίας στα “Μεσσηνιακά” (16, 9-10), ότι κατά τον Β' Μεσσηνιακό Πόλεμο (685-668 π.Χ.) ο Αριστομένης, ο αρχηγός των Μεσσήνιων, για να εκδικηθεί τους Σπαρτιάτες άρπαξε τις ιέρειες χορεύτριες επιφανών οικογενειών της Λακεδαίμονας από το ιερό της Αρτέμιδος Καρυάτιδος, ώστε να ζητήσει λύτρα.
Οι Καρυές φαίνεται ότι συμμετείχαν στους Περσικούς πολέμους (5ος αι. π.Χ.), καθ' όσον αναφέρει ο Ηρόδοτος: «Λακεδαιμονίοι και Αρκάδες πάντες». Στην πορεία, κατά τον Πελοποννησιακό πόλεμο βρίσκονταν υπό την κατοχή της Σπάρτης, η οποία εκείνη την εποχή ήταν η κύρια δύναμη της Πελοποννήσου, αλλά και μεγάλου μέρους του τότε ελλαδικού χώρου. Ωστόσο, η σπαρτιατική δύναμη κλονίστηκε από τους Θηβαίους, ύστερα από τη μάχη στα Λεύκτρα (371 π.Χ.). Το μεγαλύτερο χτύπημα για τους Σπαρτιάτες συνέβη δύο χρόνια αργότερα (369 π.Χ.), όταν οι Καρυάτες βοήθησαν τους Θηβαίους να περάσουν τα σπαρτιατικά σύνορα και να εισβάλλουν στη λακωνική χώρα. Βέβαια, οι Σπαρτιάτες δεν παρέβλεψαν το γεγονός, εφόσον τον επόμενο χρόνο τιμώρησαν σκληρά τους κατοίκους των Καρυών για αυτή την αποστασία, αφού ο Αρχίδαμος «και Καρύας μεν εξαιρεί κατά κράτος και όσους ζώντας έλαβεν απέσφαζεν».
Οι Καρυές κατά τη διάρκεια της ρωμαϊκής περιόδου και μέχρι το 395 μ.Χ. δεν εμφανίζονται σε ιστορικές πηγές. Θα μπορούσαμε να υποθέσουμε ότι θα διένυε μια ήρεμη περίοδο και θα επηρεαζόταν από τις κινήσεις και τα πεπραγμένα της Σπάρτης.
Τον 5ο αι. μ.Χ. γίνεται αναφορά στην Επισκοπή της Λακεδαιμονίας, η οποία μάλιστα συμμετείχε στην 4η Οικουμενική Σύνοδο το 451μ.Χ. Τα επόμενα χρόνια επικράτησε μια σχετική ευμάρεια. Εν τω μεταξύ, οι Σλάβοι περί τον 7ο αι μ.Χ. σχηματίζουν τις σκλαβηνίες στα εδάφη της Βυζαντινής αυτοκρατορίας και αφομοιώνονται σταδιακά με τον πληθυσμό. Ωστόσο, η χολέρα που επικράτησε το 747 μ.Χ. αφάνισε αρκετό πληθυσμό και επέβαλε την κάθοδό τους νοτιότερα. Στην περιοχή του Πάρνωνα φαίνεται ότι αφομοιώθηκαν αρμονικά με τους ντόπιους πληθυσμούς. Μάλιστα λέγεται ότι αυτή την περίοδο, της εγκατάστασης των Σλάβων, οι Καρυές γίνονται γνωστές με το όνομα Αράχοβα, καθώς στη γλώσσα των Σλάβων “ορέχ” σημαίνει καρύδι και “οράχοβ” καρυδένιο. Επομένως, οι ντόπιοι εξελλήνισαν τον όρο σε Αράχοβα, δηλαδή καρυδένιος τόπος, εφόσον, όπως δηλώνει και το αρχαίο όνομα του οικισμού, ήταν και είναι γεμάτος από καρυδιές. Μια νεώτερη μελέτη, ωστόσο, έρχεται να ακυρώσει την παραπάνω θεωρία που για χρόνια ήταν αποδεκτή. Ο Ασημάκης, λοιπόν, αναφέρει ότι η ονομασία Αράχοβα είναι βλάχικη και προέρχεται από τη λέξη “ρέχα”, που στη διάλεκτό τους σημαίνει “ράχη βουνού”.
Την ύστερη βυζαντινή περίοδο, στα χρόνια που ο Γοδεφρείδος Βιλεαρδουίνος (1210-1212 μ.Χ.) πολιορκούσε και καταλάμβανε περιοχές της Πελοποννήσου, φαίνεται ότι πέρασε από την περιοχή της Αραχόβης και ο κάμπος έγινε φέουδο. Εκείνη την εποχή χτίζονται κάστρα από τους μεγάλους ηγεμόνες και πύργοι από τους φεουδάρχες. Στην Αράχοβα, λοιπόν, διατηρείται ως τις μέρες μας ένας πύργος που φαίνεται να ανήκε στον τοπικό άρχοντα – φεουδάρχη τρία χιλιόμετρα δυτικά του οικισμού.
Νεότερα χρόνια
Κατά τη δεύτερη οθωμανική κυριαρχία, η οποία είναι η πιο πένθιμη περίοδος της ελληνικής ιστορίας, στο βιβλίο του Πίτσιου αναφέρονται αναλυτικώς τα οδυνηρά χρόνια που βίωσαν οι Αραχωβίτες από τους Τούρκους. Αρκετοί Αραχωβίτες είχαν ταχθεί σε ομάδες εναντίον των κατακτητών. Η πρώτη μεγάλη καταστροφή του χωριού έγινε στις 12 Μαΐου 1826, όταν ο Ιμπραήμ εισέβαλε στο χωριό, κατέσφαξε όσους έπιασε και το έκαψε ολόκληρο. Για τα δύο επόμενα χρόνια (1826-1828) οι λεηλασίες των Οθωμανών ήταν αρκετές, κυρίως για να αρπάξουν από τους κατοίκους τρόφιμα και ζώα. Η κατάσταση που βίωναν οι κάτοικοι σκιαγραφείται έντονα με το παρακάτω περιστατικό:  «σε μια εισβολή των Τούρκων ένας πατέρας προτίμησε να αποκεφαλίσει ο ίδιος τα παιδιά του, παρά να τα πιάσουν οι Οθωμανοί και να γίνουν Τουρκαλάκια» .
Αναφορικά με την περίοδο της Κατοχής, οι Γερμανοί εμφανίστηκαν στην Αράχοβα στις 15 Ιουνίου 1941, ώστε να απαιτήσουν τρόφιμα και διάφορα είδη ανάγκης. Στην Αράχοβα δημιουργήθηκε κρυφά ένα παράρτημα του Ε.Α.Μ. με την εντολή να επιτεθούν στους κατακτητές. Με την επίθεση στις 18 Δεκεμβρίου 1942 σκοτώθηκαν κάποιοι κατακτητές, ωστόσο οι επόμενες μέρες ήταν τραγικές. Ορισμένοι έγιναν αντάρτες στα βουνά, ενώ οι υπόλοιποι κάτοικοι σε κάθε συναγερμό έτρεχαν στα γύρω βουνά για να κρυφτούν. Ένα ακόμα αξιοσημείωτο ιστορικό γεγονός είναι η «κύκλωση» του χωριού από τους Γερμανούς στις 19 Σεπτεμβρίου 1943. Οι Γερμανοί, πριν ακόμα χαράξει η μέρα, είχαν περικυκλώσει τις Καρυές και οι χωρικοί, όταν το αντιλήφθηκαν προσπάθησαν να κρυφτούν. Σαν “από μηχανής θεός” εμφανίστηκε στο χωριό ο Άξελ Πέρσον, αντιπρόσωπος του Διεθνούς Ερυθρού Σταυρού και οι κατακτητές προσπάθησαν να κρύψουν και να μετριάσουν τα εγκλήματά τους. Ύστερα από το παραπάνω περιστατικό οι κάτοικοι όρισαν φυλάκια σε δύο εισόδους του χωριού και συγκέντρωσαν τρόφιμα σε περίπτωση συναγερμού. Οι ενέδρες των ανταρτών ήταν αρκετές, αλλά ωστόσο τα αντίποινα των Γερμανών πιο σκληρά. Αποκορύφωμα, το ολοκαύτωμα του χωριού στις 14 Μαρτίου 1944. Τα περισσότερα σπίτια του χωριού και το σχολείο κάηκαν, μάλιστα επέτρεψαν την επομένη και αποτελείωσαν ότι είχε μείνει και επιπλέον το Ρολόι. Οι επιδρομές ήταν αρκετές μέχρι και τον Ιούλιο του 1945 που οι Γερμανοί έφυγαν οριστικά από τον Πάρνωνα και σταδιακά από τη χώρα. Ο πληθυσμός των Καρυών το 1945, σύμφωνα με καταγραφή ήταν 787 άνδρες και 919 γυναίκες.
Αρχαιολογικά τεκμήρια
Οι αρχαίες Καρυές επιβεβαιώνουν την παρουσία τους χάρη στον περιηγητή Παυσανία, ο οποίος πέρασε από τον οικισμό τον 2ο αι. μ. Χ. και αναφέρθηκε στην ύπαρξη ενός ιερού που ήταν αφιερωμένο στη θεά Άρτεμη, ενώ επιπλέον σώζονται ως μαρτυρίες πληροφορίες σχετικά με την εύρεση αρχαιολογικών τεκμηρίων από ντόπιους.
Έξω από τον οικισμο υπάρχουν αναφορές από τον Παυσανία για το ιερό του Δία Σκοτίτα και το τρόπαιο του Ηρακλή. Το ιερό του Δία βρισκόταν στο ομώνυμο δάσος και ήταν αφιερωμένο σε μια ιδιότητα του Διά που σχετεζόταν με τον Κάτω Κόσμο. Αντίστοιχα και το τρόπαιο του Ηρακλή βρισκόταν κοντά στο ιερό του Δία και λέγεται πως το έστησε ο ίδιος ύστερα από τον φόνο του Ιπποκόωντος και των δώδεκα γιων του.
Το ιερό της Αρτέμιδος Καρυάτιδος βρισκόταν μέσα στον αρχαίο οικισμό και πρόκειται για ένα αγροτικό ιερό, το οποίο οικοδομήθηκε την αρχαϊκή περίοδο. Ο οικισμός φαίνεται πως ήταν σπουδαίο θρησκευτικό κέντρο της εποχής, καθώς εδώ κάθε χρόνο τελούντο μια ετήσια εορτή προς τιμήν της θεάς, τα Καρυάτεια. Στην εορτή αυτή οι ιέρειες χορεύτριες της θεάς, οι γνωστές Καρυάτιδες, χόρευαν έναν τοπικό χορό, ενώ έφεραν στα κεφάλια του καλάθια όπου είχαν συγκεντρώσει τις προσφορές των πιστών.
Γενικότερα, έχουν βρεθεί αρχαιολογικά τεκμήρια, τα οποία μας βοηθούν να οροιοθετήσουμε τον αρχαίο οικισμό. Συγκεκριμένα έχουν βρεθεί: σπόνδυλοι και θεμέλια οικοδομημάτων, μαρμάρινος κίονας καθώς επίσης τρεις μεγάλοι πίθοι ύψους ενάμιση περίπου μέτρων, οι οποίοι, καθόσον λέγεται, έμοιαζαν αρχαίοι. Διάσπαρτα και αρκετά είναι τα όστρακα αγγείων, που βρέθηκαν προς τον λόφο του Άη Λια και μάλιστα λέγεται ότι έφεραν μαύρη στιλπνή διακόσμηση. Αρκετά είναι τα νομίσματα, χρυσά και χάλκινα, τα οποία ύστερα από μελέτες, τοποθετούνται χρονικά από τα αρχαία μέχρι και τα βυζαντινά χρόνια και συνεπώς γίνεται φανερό ότι ο οικισμός ήταν αναπτυγμένος και οικονομικά. Προς το λόφο του Άη Λια, τέλος, βρέθηκαν τριάντα περίπου τάφοι, καθώς στη περιοχή εκείνη φαίνεται ότι λειτουργούσε βυζαντινό νεκροταφείο.
Τα παραπάνω στοιχεία οροιθετούν τον αρχαίο οικισμό γύρω από τον ποταμό Δειρό.
Υλικές και άυλες μαρτυρίες του παραδοσιακού κόσμου των Καρυών
Ο οικισμός δεν χάθηκε ποτέ στον χρόνο, αντιθέτως γίνεται φανερό ότι η πορεία και η συμβολή του στην ιστορία και στον πολιτισμό υπήρξε και συνεχίζει αλώβητη στο πέρασμα του χρόνου. Κατάφερε να επιβιώσει αφήνοντας παρακαταθήκη υλικά κατάλοιπα, καθώς και άυλα πολιτισμικά τεκμήρια στις μνήμες των κατοίκων, διατηρώντας τα, κατ' αυτό τον τρόπο, έως σήμερα.
Στον οικισμό επιβιώνουν ακόμα στοιχεία του παλαιού και παραδοσιακού κόσμου. Τα υλικά στοιχεία σε συνδυασμό με τα άυλα ήθη και έθιμα, που διατηρούνται έως σήμερα, κρατούν ζωντανή την παράδοση και την αυθεντικότητα της τοπικής κουλτούρας.
Δραστηριότητες
Οι κάτοικοι ασχολούνται με την κτηνοτροφία, τη μελισσοκομία, την τυροκομία, τη γεωργία, με οικοδομικές εργασίες, καθώς και με εμπορικές, βιοτεχνικές και τουριστικές δραστηριότητες.
Εξωτερικοί σύνδεσμοι
Κατηγορία:χωριά του νομού Λακωνίας Κατηγορία:Χωριά του Πάρνωνα
Συμμετοχή της Σερβίας στο Παγκόσμιο Πρωτάθλημα Στίβου 2023
Η Σερβία συμμετείχε στο Παγκόσμιο Πρωτάθλημα Στίβου 2023, που διεξήχθη στη Βουδαπέστη της Ουγγαρίας, με 9 αθλητές, 4 άνδρες και 5 γυναίκες.
Κυριότεροι Κώδικες των Χριστιανικών Ελληνικών Γραφών
Παραθέτονται οι κυριότεροι κώδικες των Χριστιανικών Ελληνικών Γραφών.
Τα περισσότερα από τα παρακάτω χειρόγραφα περιλάμβαναν και μέρος της Παλαιάς Διαθήκης (Εβραϊκών Γραφών) από τη Μετάφραση των Εβδομήκοντα.
<CENTER>
</CENTER>
Εξωτερικοί σύνδεσμοι
Κατηγορία:Χειρόγραφα της Αγίας Γραφής
Κάντις Μπέργκεν
Η Κάντις Μπέργκεν (Candice Patricia Bergen, Μπέβερλι Χιλς, Καλιφόρνια, 9 Μαΐου 1946) είναι βραβευμένη  Αμερικανίδα ηθοποιός, δημοσιογράφος και πρώην φωτομοντέλο.
Διακρίσεις και εργογραφία
μικρογραφία|248x248εσ|Η Μπέργκεν στην τελετή απονομής των βραβείων [[Όσκαρ του 1988]] Κέρδισε 5 Βραβεία Έμμυ και δύο Χρυσές Σφαίρες για την επί μία 11ετία (1988-1998) συμμετοχή της στην τηλεοπτική σειρά Murphy Brown του CBS. Επίσης γνωστή για την παρουσία της ως Σίρλεϊ Σμιτ στην παραγωγή του δικτύου ABC Boston Legal (2005 – 2008), η Μπέργκεν ήταν επιπλέον υποψήφια για βραβείο Όσκαρ λόγω της ερμηνείας της στην ταινία Ανάμεσα σε δύο γυναίκες (Starting Over, 1979) και για βραβείο BAFTA για το ρόλο της στο έργο Γκάντι (1982). Πριν από το ντεμπούτο της στον κινηματογράφο με την ταινία Όσα κρύβει ο ουρανός (The Group, 1966) είχε ήδη εμφανιστεί στο εξώφυλλο του διάσημου περιοδικού μόδας Vogue. Υπήρξε πρωταγωνίστρια αρκετών ταινιών κατά τη διάρκεια της δεκαετίας του 1970 ενώ έπαιξε και σε θεατρικές παραστάσεις στο Μπρόντγουεϊ (1984, 2012, 2014). Η συμμετοχή της στην ταινία Η γνωριμία της αάρκας (1970) στην οποία έπαιζαν και οι Τζακ Νίκολσον και Αρτ Γκαρφάνκελ προκάλεσε ποικίλες αντιδράσεις .Επίσης μετείχε στην τηλεοπτική σειρά Sex and the City από το 2002 έως το 2004. Πιο πρόσφατη εμφάνισή της είναι στην κινηματογραφική ταινία Book Club (2018).
Προσωπική ζωή
Η Κάντις Μπέργκεν ήταν παντρεμένη από το 1980 έως και το 1995 με τον αείμνηστο Γάλλο σκηνοθέτη Λουί Μαλ. Δεύτερος σύζυγός της από το 2000, είναι ο Μάρσαλ Ρόουζ.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί θεάτρου Κατηγορία:Αμερικανίδες μοντέλα Κατηγορία:Αμερικανοί δημοσιογράφοι Κατηγορία:Αμερικανοί συγγραφείς
Μπάρμπαρα Μπούικα
Η Μπάρμπαρα Μπούικα (γεννήθηκε στις 5 Σεπτεμβρίου 1986 στη Βουδαπέστη) είναι διεθνής υδατοσφαιρίστρια που κατάγεται από την Ουγγαρία.
Καριέρα
Η Μπάρμπαρα Μούικα υπέγραψε το πρώτο της επαγγελματικό συμβόλαιο με τη Ντουναουβάρος Φέισκολα. ομάδα της Ουγγαρίας, στην οποία παρέμεινε για δύο χρόνια. Στη συνέχεια ταξίδεψε στην Ιταλία στην οποία παρέμεινε για δύο χρόνια αγωνιζόμενη αρχικά στην Οριτζόντε Κατάνια (2006-07) κι έπειτα στη Βαρέζε (2007-08).
Το 2008 αποφάσισε να ταξιδέψει στην Ολλανδία για λογαριασμό της Τβέντε, στην οποία παρέμεινε για μία σεζόν.
Το 2009 επέστρεψε στην Ιταλία και μετεγγράφη στην Άθλον Παλέρμο. Στην ομάδα του Παλέρμο παρέμεινε για ένα χρόνο, καθώς το 2010 μεταπήδησε στη Μεσίνα. Tο καλοκαίρι του 2013, η Μπούικα μετεγγράφη στον Ολυμπιακό Πειραιώς. Με την ομάδα του Πειραιά κατάφερε να κατακτήσει ένα πρωτάθλημα Ελλάδας καθώς και ένα Κύπελλο Κυπελλούχων Ευρώπης (2014). Παρά την ιδιαίτερα επιτυχημένη παρουσία της Μπούικα στον Ολυμπιακό (αναδείχθηκε πρώτη σκόρερ του ελληνικού πρωταθλήματος για το 2013-14 καθώς επίσης και πρώτη σκόρερ σε μία σεζόν στην Ελλάδα από το 1999 και μετά), τον Μάιο του 2014 ανακοινώθηκε η αποχώρηση της παίκτριας από τον Ολυμπιακό.
Διεθνείς συμμετοχές
Η Μπάρμπαρα Μπούικα είναι διεθνής με την εθνική ομάδα υδατοσφαίρισης γυναικών της Ουγγαρίας από το 2005 και μέχρι σήμερα. Έχει συμμετάσχει μεταξύ άλλων στους Ολυμπιακούς Αγώνες του 2012 καθώς επίσης και στο Παγκόσμιο Πρωτάθλημα Υδατοσφαίρισης γυναικών του 2013, στο οποίο μάλιστα κατέκτησε με την εθνική Ουγγαρίας το χάλκινο μετάλλιο.
Πηγές
Κατηγορία:Ούγγροι υδατοσφαιριστές Κατηγορία:Υδατοσφαιρίστριες ΟΣΦΠ
Αμάσεια
Η Αμάσεια (τουρκικά: Amasya) είναι πόλη της Τουρκίας στο γεωγραφικό διαμέρισμα της Μαύρης Θάλασσας και πρωτεύουσα της ομώνυμης επαρχίας. Είναι η πατρίδα του αρχαίου Έλληνα γεωγράφου Στράβωνος. Ο πληθυσμός της, σύμφωνα με την απογραφή του 2012, είναι 91.874 κάτοικοι.
Ιστορία
Στην αρχαιότητα, η Αμάσεια διετέλεσε πρώτη πρωτεύουσα του Βασιλείου του Πόντου, μέχρι το 183 π.Χ., οπότε η πρωτεύουσα μεταφέρθηκε στη Σινώπη. Μετά την κατάκτησή της από τους Ρωμαίους, το 70 π.Χ., εντάχθηκε στην επαρχία Γαλατίας και αργότερα στην Καππαδοκία. Στη βυζαντινή περίοδο, η Αμάσεια συμπεριλαμβανόταν στο Θέμα Αρμενιακών. Το 1075 κατακτήθηκε από τους Τανισμάνιους εμίρηδες, που την έκαναν πρωτεύουσά τους. Το 1174 κατακτήθηκε από τους Σελτζούκους και το 1393 από τους Οθωμανούς. Κατά την πρώιμη οθωμανική περίοδο υπήρχε το έθιμο να αποστέλλονται εκεί οι Οθωμανοί πρίγκιπες για να αποκτήσουν διοικητική εμπειρία. Στις αρχές του 20ού αιώνα, η Αμάσεια ήταν έδρα Μητρόπολης του Πατριαρχείου Κωνσταντινουπόλεως.
Κατά τη διάρκεια του Α' Παγκοσμίου και του ελληνοτουρκικού πολέμου που ακολούθησε, η Αμάσεια έγινε θέατρο φοβερών διωγμών κατά του αρμενικού και ποντιακού πληθυσμού. Πολλοί Αρμένιοι και Έλληνες απαγχονίστηκαν με συνοπτικές διαδικασίες, μεταξύ άλλων και στα "Δικαστήρια Ανεξαρτησίας", που οργάνωσε το τουρκικό εθνικό κίνημα του Μουσταφά Κεμάλ και κατάφερε τη μαζική θανάτωση εκπροσώπων του ποντιακού Ελληνισμού. Στην πόλη σήμερα έχουν απομείνει οι παλιές ελληνικές γειτονιές, με σπίτια-φαντάσματα. Πολλά από αυτά βρίσκονται στις όχθες του Ίριδος ποταμού, που διασχίζει την Αμάσεια.
Εξωτερικοί σύνδεσμοι
* Κατηγορία:Πόλεις της Τουρκίας
Oh, wie schön ist Panama
Oh, wie schön ist Panama είναι ο τίτλος παιδικού βιβλίου του Γερμανού συγγραφέα Γιάνος που βραβεύτηκε με το Deutscher Jugendbuchpreis (Γερμανικό βραβείο παιδικού βιβλίου).
Πλοκή
Οι δυο φίλοι, ο Τίγρης (Tiger) και ο Αρκούδος (Bär) ζουν ευτυχισμένοι σε ένα σπιτάκι κοντά στο ρυάκι. Ο Αρκούδος ασχολείται με το ψάρεμα, ενώ ο Τίγρης μαζεύει μανιτάρια στο δάσος. Έχει κοντά του και μια ξύλινη πάπια τιργέ (Tigerente). Μια μέρα ο Αρκούδος πιάνει ένα άδειο κουτί που ευωδιάζει μπανάνα και έχει πάνω του την επιγραφή «Παναμάς». Αμέσως ο Παναμάς γίνεται η ονειρεμένη χώρα που αναπολεί. Πάει στον Τίγρη και του εξιστορεί με πολύ φαντασία ότι στον Παναμά όλα είναι ιδανικά και όμορφα, και πολύ καλύτερα από το μικρό σπιτάκι τους. Μαζί αποφασίζουν να αποδημήσουν για τον Παναμά. Την επόμενη μέρα μαζεύουν τα υπάρχοντά τους, μια κατσαρόλα και ένα καλάμι, ένα καπέλο και την πάπια τιγρέ, και ξεκινάν για τον Παναμά. Στο δρόμο συναντάν διάφορα ζώα. Ο Τίγρης και ο Αρκούδος ρωτάν τα ζώα που πέφτει ο Παναμάς, αλλά αυτά δεν ξέρουν, και τους δίνουν όλο λάθος κατεύθυνση. Οι δυο φίλοι περιπλανώνται χαμένοι, και όταν βραδιάζει ξαναφτάνουν στο παλιό σπιτάκι τους. Επειδή είναι πια ερημωμένο και γεμάτο χόρτα δεν το καταλαβαίνουν. Βρίσκουν όμως το κουτί με την επιγραφή και νομίζουν ότι έφτασαν στον Παναμά. Αμέσως διορθώνουν το σπιτάκι και το κατοικούν χαρούμενοι και ευτυχισμένοι.
Ερμηνεία
Όπως τα περισσότερα έργα του Γιάνος, η ιστορία του αυτή μεταφέρει ένα μήνυμα στον αναγνώστη. Ο Γιάνος εκφράστηκε με τα εξής λόγια: «Κάθε ένας από μας έζησε κάποτε στον Παράδεισο, και δεν το αντιλήφθηκε.»
Βραβεύσεις
Το 1979 τιμήθηκε με το βραβείο Deutscher Jugendbuchpreis
Κινηματογράφος
Παραλλαγή της ιστορίας γυρίστηκε σε κινούμενα σχέδια το έτος 2006. Ο Τίγρης και ο Αρκούδος ζουν σε ένα έρημο νησί, πιστεύοντας ότι έφτασαν στον Παναμά, κάτι που έκανε τον Γιάνος να διαφωνήσει, διότι όπως είπε, το μήνυμα της ιστορίας του δεν ήταν αυτό.
Παραπομπές
Κατηγορία:Παιδικά βιβλία
Κότζι Κόντο
Ο Κότζι Κόντο (近藤浩治, 13 Αυγούστου 1961) είναι Ιάπωνας συνθέτης μουσικής για βιντεοπαιχνίδια και διευθυντής ήχου που εργάζεται στη Nintendo από το 1984. Είναι πιο γνωστός για το έργο του στις σειρές Mario και The Legend of Zelda.
Βιογραφία
Ο Κότζι Κόντο γεννήθηκε στη Ναγκόγια της Ιαπωνίας στις 13 Αυγούστου 1961. Άρχισε μαθήματα στο ηλεκτρονικό οργάνο από την ηλικία των πέντε ετών. Βελτίωσε τις ικανότητές του στο όργανο παίζοντας σε ένα συγκρότημα που διασκεύαζε τραγούδια. Το συγκρότημα έπαιξε τζαζ και ροκ μουσική. Ο Κόντο σπούδασε στο Τμήμα Σχεδιασμού Τέχνης στο Πανεπιστήμιο Τεχνών της Οσάκα, αλλά ποτέ δεν είχε επαγγελματική εκπαίδευση στην μουσική ή ιδιαίτερη αφοσίωση προς αυτή. Αλλά, απέκτησε κάποια εμπειρία στη σύνθεση και την μουσική διασκευή, χρησιμοποιώντας ένα πιάνο και έναν υπολογιστή για να τον βοηθήσει. Κατά τη διάρκεια του τελευταίου έτος του στο πανεπιστήμιο, η Nintendo έστειλε ένα μήνυμα στο πανεπιστήμιο του, δηλώνοντας ότι ενδιαφερόταν για την πρόσληψη ατόμων αφιερωμένων στην σύνθεση και στον προγραμματισμό ήχου. Ο Κόντο προσελήφθη χωρίς καν να στείλει δοκιμαστικές κασέτες.
Ο Κόντο ήταν το πρώτο πρόσωπο που πρόσλαβε η Nintendo για το σκοπό της δημιουργίας συνθέσεων για τα παιχνίδια της. Ο Κόντο επρόκειτο να διαδραματίσει σημαντικό ρόλο στο πως τα παιχνίδια της εταιρείας και η μουσική τους θα είναι αναγνωρίσιμη σε όλο τον κόσμο. Το πρώτο παιχνίδι που έγραψε για ήταν το Punch-Out!. Ο ήχος ήταν κυρίως κουδούνισματα και απλοϊκά ηχητικά εφέ, αλλά ήταν σε θέση να ξεπεράσει τις προκλήσεις και περιορισμούς που έθεταν τότε τα συστήματα ήχου. Δεδομένου ότι το Famicom είχε γίνει ιδιαίτερα δημοφιλής στην Ιαπωνία, ο Κόντο ανατέθηκε να συνθέτει τη μουσική για τα επερχόμενα παιχνίδια της κονσόλας στην νέα ομάδα ανάπτυξης της Nintendo, την Nintendo Entertainment Analysis and Development. Ο Κόντο έγραψε επίσης ένα εγχειρίδιο οδηγιών για το πώς να προγραμματιστούν γνωστά γιαπωνέζικα τραγούδια στο Famicom χρησιμοποιώντας τη περιφερειακή συσκευή Family BASIC. Η Family BASIC είναι παρακλάδι της BASIC. Ολοκληρώνοντας την πρώτη του χρονιά στην Nintendo, συνέθεσε την μουσική για το Devil World, σε συνεργασία με τον Ακίτο Νακατσούκα. Το 1985, η Nintendo ξεκίνησε την κυκλοφορία του Famicom στο εξωτερικό, με το όνομα το Nintendo Entertainment System (NES) για να επωφεληθεί από το βορειοαμερικάνικο κραχ τον βιντεοπαιχνιδιών που το 1983 κατέστρεψε την Atari. Έγραψε τη μουσική για το το Super Mario Bros. (1985) και The Legend of Zelda (1986). Τα παιχνίδια αυτά βοήθησαν το σύστημα να πουλήσει 60 εκατομμύρια αντίτυπα συνολικά και καθιέρωσαν μερικές από τις πιο γνωστές και αναγνωρίσιμες μελωδίες στη βιομηχανία βιντεοπαιχνιδιών.
To Super Mario Bros. ήταν για πολλά χρόνια πρώτο στην λίστα με τα βιντεοπαιχνίδια που πώλησαν τα πιο πολλά αντίτυπα και το πρώτο μεγάλο έργο του Κόντο. Οι μελωδίες του παιχνιδιού είχαν δημιουργηθεί με την πρόθεση ότι θα είναι σύντομα τμήματα μουσικής που θα μπορούν να επαναλαμβάνονται ασταμάτητα χωρίς να προκαλείται ανία στο παίκτη. Η αναγνώριση του έργου του στο Super Mario Bros. είναι παγκόσμια και ως αυτή την ημέρα ακόμα είναι μια από τις πιο γνωστές επενδύσεις μουσικής σε ηλεκτρονικό παιχνίδι. Το μουσικό θέμα του Super Mario Bros. έχει γίνει ιδιαίτερα διάσημο. Έχει παρουσιαστεί σε πάνω από 50 συναυλίες και του έχουν κάνει ρεμίξ διάφοροι μουσικοί. Το έργο του Κόντο πάνω στο The Legend of Zelda επίσης αναγνωρίστηκε παγκοσμίως. Επίσης ο Κόντο συνέθεσε την μουσική για δύο παιχνίδια που κυκλοφόρησαν αποκλειστικά στην Ιαπωνία, το Nazo no Murasame Jō (1986) και το Shin Onigashima (1987). Δημιούργησε επίσης τη μουσική για το Yume Kojo: Doki Doki Panic (1987), το οποίο αργότερα κυκλοφόρησε και εκτός Ιαπωνίας υπό τον τίτλο Super Mario Bros. 2 το 1988.
Ο Κόντο συνέχισε να συνθέτει για την σειρά Super Mario, συνθέτοντας για να το Super Mario Bros. 3 (1988) και για ένα από τους πρώτους τίτλους του Super Nintendo Entertainment System (SNES), το Super Mario World (1990). Ο Κόιτσι Σουγκιγιάμα σκηνοθέτησε ένα άλμπουμ το οποίο διασκεύασε την μουσική του Super Mario World σε τζάζ. Ο Κόντο επέβλεψε την απόδοσή του κατά την πρώτη Ορχηστρική Συναυλία Παιχνιδιών το 1991. Μετά την ολοκλήρωση της μουσικής επένδυσης του Super Mario World, ο Κόντο ήταν υπεύθυνος για τον προγραμματισμού ήχου του Pilotwings, και δημιούργησε τα ηχητικά εφέ για το Star Fox. Το 1995 συνέθεσε για την συνέχεια του Super Mario World, το Super Mario World 2: Yoshi. Μέχρι την εποχή του Nintendo 64, ο Κόντο έγραψε συνήθως όλες της συνθέσεις για ένα παιχνίδι. Αυτό τελείωσε με το The Legend of Zelda: Ocarina of Time που ήταν το τελευταίο παιχνίδι που εργάστηκε μόνος του στην μουσική. Από τότε, έχει συνεργαστεί με τα άλλα μέλη του προσωπικού της ομάδας ανάπτυξης της Nintendo, όπως επίσης και να επιβλέπει την δουλειά των πιο νέον υπαλλήλων. Πολλές φορές, συνεχίζει να γράφει συνθέσεις για καινούργια παιχνίδια της Nintendo όπως το Super Mario Galaxy, The Legend of Zelda: Spirit Tracks και The Legend of Zelda: Skyward Sword.
Κονσέρτα
Ο Κόντο παρέστη στην παγκόσμια πρεμιέρα του Play! A Video Game Symphony στο Θέατρο του Ρόσμοντ στο Σικάγο του Ιλλινόις το Μάιο του 2006. Η μουσική του από το Super Mario Bros. και το The Legend of Zelda σειρά διεξήχθη από μια πλήρη συμφωνική ορχήστρα. Η εκδήλωση προσέλκυσε σχεδόν τέσσερις χιλιάδες θαυμαστές. Επίσης παρευρεθεί και εκτέλεσε σε μια σειρά τριών συναυλιών γιορτάζοντας την 25η επέτειο της σειράς The Legend of Zelda στα τέλη του 2011.
Είδος μουσικής και επιρροές
Ο Κόντο για μουσικές επιρροές έχει την λάτιν μουσική, την κλασσική μουσική και ροκ συγκροτήματα όπως τους Deep Purple και τους Emerson, Lake & Palmer. Επίσης μεγάλη επιρροή για τον Κόντο είναι ο Σεργκέι Ραχμάνινοφ.
Σε συνέντευξη το 2007, ο Κόντο είπε ότι "ακόμα και αν ο τρόπος δημιουργίας μουσικής για τα παιχνίδια αλλάζει με τα καινούργια μηχανήματα, ο στόχος μας είναι ο ίδιος με 22 χρόνια πρίν, να δημιουργήσουμε ήχο που να κάνει την εμπειρία πιο διασκεδαστική".
Who Are You (άλμπουμ)
Who Are you, it was me :) άλμπουμ του βρετανικού ροκ συγκροτήματος The Who, το οποίο κυκλοφόρησε τον Αύγουστο του 1978 μέσω της δισκογραφικής εταιρείας "Polydor Records" στην Μεγάλη Βρετανία και της "MCA Records" στις Ηνωμένες Πολιτείες. Αυτό ήταν το τελευταίο άλμπουμ που κυκλοφόρησε το συγκρότημα πριν τον θάνατο του ντράμερ Κιθ Μουν, στις 7 Σεπτεμβρίου 1978.
Το "Who Are You" ανέβηκε στην δεύτερη θέση του Billboard και την έκτη θέση των βρετανικών τσαρτ, ενώ το ομώνυμο σινγκλ έφθασε στο # 7 στον Καναδά και το Top-20 στις Ηνωμένες Πολιτείες και την πατρίδα του συγκροτήματος. Ο δίσκος έχει βραβευθεί ως διπλά πλατινένιος από την RIAA και χρυσός από την BPI.
Για την περιοδεία του άλμπουμ και τα επακόλουθα άλμπουμ, "Face Dances" και "It's Hard", τα τύμπανα ανέλαβε ο ντράμερ των Small Faces, Κένι Τζόουνς.
Τραγούδια του δίσκου
1. New Song (Townshend) - 4:12
2. Had Enough (Entwistle) - 4:30
3. 905 (Entwistle) - 4:02
4. Sister Disco (Townshend) - 4:21
5. Music Must Change (Townshend) - 4:37
6. Trick of the Light (Entwistle) - 4:48
8. Love Is Coming Down (Townshend) - 4:06
9. Who Are You (Townshend) - 6:21
Βραβεία
Who Are You (άλμπουμ)
Ηνωμένες Πολιτείες (RIAA Certification): 2 x πλατινένιος
Καναδάς (CRIA Certification): 2 x πλατινένιος
Τα μέλη των The Who
Το "Who Are You" ηχογραφήθηκε από τους εξής μουσικούς:
Πηγές
Κατηγορία:Δισκογραφία των The Who Κατηγορία:Άλμπουμ του 1978
Μετάλλιο Φιλντς
Το Μετάλλιο Φιλντς (αγγλ. Fields Medal), επίσημα γνωστό ως Διεθνές Μετάλλιο για Εξαιρετικές Ανακαλύψεις στα Μαθηματικά (αγγλ. International Medal for Outstanding Discoveries in Mathematics) είναι βραβείο που απονέμεται σε δύο, τρεις ή τέσσερις μαθηματικούς κάτω των 40 ετών σε κάθε διεθνές συνέδριο της Διεθνούς Μαθηματικής Ένωσης (IMU), το οποίο διεξάγεται κάθε τέσσερα χρόνια. Το όνομα του βραβείου είναι προς τιμήν του Καναδού μαθηματικού Τζον Τσαρλς Φιλντς, ο οποίος εγκαινίασε το βραβείο, σχεδίασε το μετάλλιο και ανέλαβε την κάλυψη του χρηματικού ποσού που συνόδευε το βραβείο.
Σύμφωνα με την ετήσια έρευνα ακαδημαϊκής αριστείας της ARWU, το Μετάλλιο Φιλντς θεωρείται σταθερά ως το κορυφαίο βραβείο στον τομέα των μαθηματικών παγκοσμίως, ενώ σε μια άλλη έρευνα φήμης που διεξήχθη από το IREG το 2013-14, το Μετάλλιο Φιλντς ήρθε αμέσως μετά το Βραβείο Άμπελ ως το δεύτερο πιο διάσημο διεθνές βραβείο στα μαθηματικά. Συνοδεύεται με το χρηματικό ποσό των 15.000 δολαρίων Καναδά. Το βραβείο απονεμήθηκε για πρώτη φορά το 1936 στον Φινλανδό μαθηματικό Λαρς Άλφορς και στον Αμερικανό μαθηματικό Τζέσι Ντάγκλας και απονέμεται κάθε τέσσερα χρόνια από το 1936. Στόχος του βραβείου είναι να δώσει διεθνή αναγνώριση και υποστήριξη σε νέους μαθηματικούς που έκαναν σημαντικές συνεισφορές στον χώρο των μαθηματικών. Έχει χαρακτηριστεί από πολλούς ως το «Βραβείο Νόμπελ των Μαθηματικών».
Προϋποθέσεις απονομής
Το Μετάλλιο Φιλντς θεωρείται από την αρχή ως το βραβείο με το μεγαλύτερο κύρος στον τομέα των μαθηματικών και συχνά χαρακτηρίζεται ως το βραβείο Νόμπελ των μαθηματικών Σε αντίθεση με το βραβείο Νόμπελ, το Μετάλλιο Φιλντς απονέμεται μόνο κάθε τέσσερα χρόνια. Το Μετάλλιο Φιλντς έχει επίσης όριο ηλικίας: ο αποδέκτης πρέπει να είναι κάτω των 40 ετών την 1η Ιανουαρίου του έτους κατά το οποίο απονέμεται το μετάλλιο. Ο κανόνας των κάτω των 40 ετών βασίζεται στην επιθυμία του Φιλντς ότι "ενώ πρόκειται για αναγνώριση της εργασίας που έχει ήδη γίνει, ταυτόχρονα προορίζεται να αποτελέσει ενθάρρυνση για περαιτέρω επιτεύγματα εκ μέρους των παραληπτών και κίνητρο για ανανεωμένη προσπάθεια από την πλευρά άλλων." Επιπλέον, ένα άτομο μπορεί να βραβευτεί μόνο με ένα μετάλλιο Φιλντς- οι νικητές δεν δικαιούνται να βραβευτούν με μελλοντικά μετάλλια.
Το μετάλλιο απονεμήθηκε για πρώτη φορά το 1936, 64 άτομα έχουν κερδίσει το μετάλλιο μέχρι το 2022 Με εξαίρεση δύο κατόχους διδακτορικού στη Φυσική ( Έντουαρντ Γουίτεν και Μάρτιν Χάιρερ), μόνο άτομα με διδακτορικό στα μαθηματικά έχουν κερδίσει το μετάλλιο.
Το Μετάλλιο
μικρογραφία|273x273εσ|Η πίσω πλευρά του μεταλλίου Το μετάλλιο σχεδιάστηκε από τον Καναδό γλύπτη Ρόμπερτ Τέιτ Μακένζι. Είναι κατασκευασμένο από χρυσό 14ΚΤ, έχει διάμετρο 63,5 χιλιοστά και ζυγίζει 169 γραμμάρια.
Στο πλαίσιο είναι  γραμμένο το όνομα του βραβευμένου.
Παραπομπές
Κατηγορία:Βραβεία μαθηματικών
Γιοχάνες Τίμαν
Ο Γιοχάνες Τίμαν (Τριρ, 9 Φεβρουαρίου 1994) είναι Γερμανός επαγγελματίας καλαθοσφαιριστής. Με ύψος 2,05 μ. αγωνίζεται ως πάουερ φόργουορντ και σέντερ, για την Άλμπα Βερολίνου του Πρωταθλήματος Γερμανίας και της Ευρωλίγκα, καθώς και για την Εθνική Γερμανίας.
Επαγγελματική σταδιοδρομία
Στις 3 Ιουνίου 2016, ο Τίμαν υπέγραψε διετές συμβόλαιο με την Ρίζεν Λούντβιγκσμπουργκ. Τη σεζόν 2017-18 στο Μπάσκετμπολ Τσάμπιονς Λιγκ είχε 11,1 πόντους και 5,4 ριμπάουντ κατά μέσο όρο, ενώ στο γερμανικό πρωτάθλημα μέτρησε 10,4 πόντους και 4,1 ριμπάουντ ανά αγώνα.
Το 2018, υπέγραψε συμβόλαιο με την ομάδα της Άλμπα Βερολίνου. Το 2021 κατέκτησε το Πρωτάθλημα Γερμανίας κερδίζοντας στη σειρά των τελικών την Μπάγερν Μονάχου 3-1. Κατά τη διάρκεια της περιόδου 2020-21, είχε κατά μέσο όρο 7,7 πόντους και 3,8 ριμπάουντ ανά αγώνα στην Ευρωλίγκα, ενώ είχε είχε 7,5 πόντους και 4,1 ριμπάουντ κατά μέσο όρο στο πρωτάθλημα. Ο Τίμαν υπέγραψε εκ νέου τριετές συμβόλαιο με την ομάδα στις 21 Ιουνίου 2021. Στις 20 Φεβρουαρίου 2022, η Άλμπα Βερολίνου κατέκτησε το Κύπελλο Γερμανίας κερδίζοντας την Κράιλσχαϊμ με 86-76 στον τελικό. Στις 19 Ιουνίου 2022 κατέκτησε το Πρωτάθλημα Γερμανίας, αφού η Άλμπα κέρδισε στη σειρά των τελικών την Μπάγερν Μονάχου 3-1. Ο ίδιος μάλιστα πραγματοποιώντας εξαιρετικές εμφανίσεις κόντρα στους Βαυαρούς αναδείχθηκε και MVP των τελικών.
Εθνική ομάδα
Το 2016, ο Τίμαν επιλέχθηκε για την εθνική ομάδα καλαθοσφαίρισης της Γερμανίας, για να παίξει στους προκριματικούς γύρους για το Ευρωπαϊκό Πρωτάθλημα Καλαθοσφαίρισης του 2017 Ο Τίμαν έπαιξε με τη Γερμανία στους Θερινούς Ολυμπιακούς Αγώνες του 2020 στο Τόκιο. Είχε μέσο όρο 6,5 πόντους ανά παιχνίδι και βοήθησε τη χώρα του να φτάσει στα προημιτελικά. Τον Σεπτέμβριο του 2022, συμμετείχε με την εθνική Γερμανίας στο Ευρωμπάσκετ 2022. Η Γερμανία κατέκτησε το χάλκινο μετάλλιο, αφού νίκησε στον μικρό τελικό στο Βερολίνο την Πολωνία με 82-69.
Παραπομπές
Κατηγορία:Γερμανοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Ρίζεν Λούντβιγκσμπουργκ Κατηγορία:Καλαθοσφαιριστές Μπρόζε Μπάσκετς Κατηγορία:Καλαθοσφαιριστές Άλμπα Βερολίνου Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Εθνικής Γερμανίας
Πρόωρες εκλογές
Πρόωρες εκλογές είναι οι εκλογές που προκηρύσσονται νωρίτερα από την ημερομηνία που έχει προγραμματιστεί.
Γενικά, οι πρόωρες εκλογές σε ένα κοινοβουλευτικό σύστημα (διάλυση του κοινοβουλίου) καλούνται να αξιοποιήσουν μια ασυνήθιστη εκλογική ευκαιρία ή να αποφασίσουν ένα πιεστικό ζήτημα, υπό συνθήκες όπου οι εκλογές δεν απαιτούνται από κάποιο νόμο. Οι πρόωρες εκλογές διαφέρουν από τις εκλογές ανάκλησης στο ότι ξεκινούν από πολιτικούς (συνήθως τον αρχηγό της κυβέρνησης ή το κυβερνών κόμμα) και όχι από ψηφοφόρους, και από τις ενδιάμεσες εκλογές στο ότι επιλέγεται ένα εντελώς νέο κοινοβούλιο σε αντίθεση με την απλή πλήρωση κενών θέσεων σε μια ήδη καθιερωμένη βουλή. Πρόωρες εκλογές μπορούν επίσης να προκηρυχθούν σε ορισμένες δικαιοδοσίες μετά τη διάλυση ενός κυβερνώντος συνασπισμού, εάν δεν μπορεί να σχηματιστεί ένας νέος συνασπισμός εντός μιας συνταγματικά καθορισμένης προθεσμίας.
Δεδομένου ότι η αρμοδιότητα για την προκήρυξη πρόωρων εκλογών ανήκει συνήθως στον επικεφαλής της κυβέρνησης, συχνά καταλήγουν σε αυξημένες πλειοψηφίες για το κόμμα που ήδη βρίσκεται στην εξουσία, υπό την προϋπόθεση ότι έχουν προκηρυχθεί σε ευνοϊκή στιγμή. Ωστόσο, οι πρόωρες εκλογές μπορούν επίσης να γυρίσουν μπούμερανγκ στον υφιστάμενο κυβερνώντα, με αποτέλεσμα τη μειωμένη πλειοψηφία ή, σε ορισμένες περιπτώσεις, να κερδίσει ή να αποκτήσει την εξουσία η αντιπολίτευση. Ως αποτέλεσμα των τελευταίων περιπτώσεων, υπήρξαν περιπτώσεις κατά τις οποίες η συνέπεια ήταν η διενέργεια εκλογών ορισμένου χρόνου.
Γαλλία
Στη Γαλλία, υπό την Πέμπτη Δημοκρατία, ενώ η Εθνοσυνέλευση εκλέγεται για πενταετή θητεία, ο Πρόεδρος έχει την εξουσία να διαλύσει την Εθνοσυνέλευση και να προκηρύξει πρόωρες εκλογές, υπό την προϋπόθεση ότι η Συνέλευση δεν έχει διαλυθεί τους προηγούμενους δώδεκα μήνες. Από τον συγχρονισμό της προεδρικής και της βουλευτικής περιόδου σε πέντε χρόνια το 2002, μειώνοντας τον κίνδυνο συγκατοίκησης, δεν έχουν προκηρυχθεί πρόωρες εκλογές.
Γερμανία
Στην Ομοσπονδιακή Δημοκρατία της Γερμανίας, οι εκλογές για την Μπούντεσταγκ πρέπει να πραγματοποιούνται εντός 46-48 μηνών (κάθε τέσσερα χρόνια) μετά την πρώτη συνεδρίαση της προηγούμενης αίθουσας. Ο Ομοσπονδιακός Πρόεδρος μπορεί να διαλύσει το Σώμα πρόωρα εάν η κυβέρνηση χάσει πρόταση εμπιστοσύνης (κατόπιν αιτήματος του Καγκελαρίου) ή εάν δεν μπορεί να σχηματιστεί κυβέρνηση πλειοψηφίας.
Ελλάδα
Στην Ελλάδα, οι πρόωρες βουλευτικές εκλογές είναι ο κανόνας, καθώς ελάχιστες κοινοβουλευτικές περίοδοι εξαντλούν την τετραετία, για την οποία εκλέγονται. Συγκεκριμένα, μετά την Μεταπολίτευση του 1974, πρόωρες εκλογές διεξήχθησαν το 1977, το 1985, τον Νοέμβριο του 1989, τον Απρίλιο του 1990, το 1993, το 1996, το 2000, το 2004, το 2007, το 2009, τον Μάιο και Ιούνιο του 2012, τον Ιανουάριο και Σεπτέμβριο του 2015 και το 2019.
Πρόωρες εκλογές στην Ελλάδα μπορούν να διεξαχθούν:
Στην μεταπολιτευτική ιστορία, οι περισσότερες πρόωρες εκλογές διεξήχθησαν με τον δεύτερο τρόπο, καθώς έτσι οι εκλογές διεξάγονται από την εν ενεργεία Κυβέρνηση. Λόγω αδυναμίας συγκέντρωσης αυξημένης πλειοψηφίας για εκλογή Προέδρου της Δημοκρατίας διεξήχθησαν πρόωρα οι εκλογές του 1985, 1990 και 2015.
Ιταλία
Στην Ιταλία, οι εθνικές πρόωρες εκλογές ήταν αρκετά συχνές στη σύγχρονη ιστορία, τόσο επί μοναρχίας όσο και στην τρέχουσα δημοκρατική φάση. Μετά την ίδρυση της Ιταλικής Δημοκρατίας το 1946, οι πρώτες πρόωρες εκλογές έγιναν το 1972 και οι τελευταίες το 2022. Μετά από σημαντικές αλλαγές στο εκλογικό σύστημα (1992-1993), η συχνότητα των πρόωρων εκλογών μειώθηκε ελαφρώς αφού οι νέοι κανονισμοί επέτρεψαν την ολοκλήρωση δύο από τις τέσσερις κοινοβουλευτικές περιόδους. Ωστόσο, οι πρόωρες εκλογές εξακολουθούν να διαδραματίζουν ρόλο στον πολιτικό διάλογο ως εργαλεία που θεωρούνται από τα πολιτικά κόμματα και την εκτελεστική εξουσία για να προωθήσουν την ατζέντα τους ή να αξιοποιήσουν την πολιτική δυναμική. Καμία ανάκληση εκλογών δεν κωδικοποιείται στον εκλογικό κανονισμό. Ο Ιταλός Πρόεδρος δεν υποχρεούται να προκηρύξει πρόωρες εκλογές, ακόμη και αν ο πρωθυπουργός το ζητήσει, υπό τον όρο ότι το Κοινοβούλιο είναι σε θέση να σχηματίσει μια νέα πλειοψηφία εργασίας. Ο Πρόεδρος Όσκαρ Λουίτζι Σκάλφαρο αρνήθηκε τις πρόωρες εκλογές για τον πρωθυπουργό Σίλβιο Μπερλουσκόνι μετά την απώλεια ψήφου εμπιστοσύνης το 1994).
Ρουμανία
Στη Ρουμανία, σύμφωνα με το σύνταγμα του 1993 και το άρθρο 89, ο Πρόεδρος της Ρουμανίας μπορεί να διαλύσει το κοινοβούλιο της Ρουμανίας εάν δεν σχηματιστεί κυβέρνηση σε 60 ημέρες και έχουν απορριφθεί δύο προτάσεις για διορισμό πρωθυπουργού.
Ρωσία
Στη Ρωσία, σύμφωνα με το σύνταγμα του 1993 και το άρθρο 109, ενώ η Κρατική Δούμα (κάτω βουλή της Ομοσπονδιακής Συνέλευσης) εκλέγεται για πενταετή θητεία, αλλά ο πρόεδρος έχει την εξουσία να διαλύσει την Κρατική Δούμα και να προκηρύξει πρόωρες εκλογές. Ωστόσο, αυτή η δυνατότητα του προέδρου είναι περιορισμένη και μπορεί να τη χρησιμοποιήσει μόνο σε δύο περιπτώσεις: εάν η Κρατική Δούμα αρνηθεί τρεις φορές στη σειρά να εγκρίνει τον πρωθυπουργό ή δύο φορές σε τρεις μήνες περάσει πρόταση δυσπιστίας κατά της κυβέρνησης της Ρωσίας.
Παραπομπές
Κατηγορία:Εκλογές
Γιουτζήν Ντεμπς
Ο Γιουτζήν Β(ίκτωρ) Ντεμπς (Eugene (Gene) V. Debs, 5 Νοεμβρίου 1855 - 20 Οκτωβρίου 1926) ήταν Αμερικανός συνδικαλιστής και ένας από τους πιο γνωστούς σοσιαλιστές των Η.Π.Α.. Ήταν ιδρυτής και υποψήφιος πρόεδρος με το Αμερικάνικο Σοσιαλιστικό κόμμα.
Στα 14 του χρόνια ο Ντεμπς άρχισε να εργάζεται ως εργάτης στους σιδηροδρόμους. Ίδρυσε ένα από τα πρώτα βιομηχανικά συνδικάτα της Αμερικής, την Αμερικανική Σιδηροδρομική Ένωση και την οδήγησε σε μια επιτυχημένη απεργία. Το 1894 πήρε μέρος στην απεργία ενάντια στην αυτοκινητοβιομηχανία Πούλμαν και φυλακίστηκε. Όσο ήταν στη φυλακή ήρθε σε επαφή με τις ιδέες του Μαρξ. Όταν βγήκε από τη φυλακή δημιούργησε το Σοσιαλδημοκρατικό κόμμα που μετατράπηκε σε σοσιαλιστικό. Ήταν υποψήφιος πρόεδρος το 1904, το 1908 και το 1912.
Ο Ντεμπς ήταν κατά της συμμετοχής στον Α' Παγκόσμιο Πόλεμο και γι' αυτό φυλακίστηκε με την κατηγορία της ανταρσίας. Η φυλάκισή του προκάλεσε έντονη αντίδραση και διαδηλώσεις που κατέληγαν σε βίαια επεισόδια από σοσιαλιστές, κομμουνιστές και αναρχικούς. Το 1920 ο Γιουτζήν Ντεμπς κατέβηκε πάλι ως υποψήφιος μέσα από τη φυλακή κερδίζοντας το μεγαλύτερο ποσοστό του, περίπου 914.000 ψήφους. Αν και η υγεία του επιδεινώθηκε μέσα στη φυλακή, ο πρόεδρος Γούντροου Ουίλσον αρνήθηκε να του δώσει χάρη. Τελικά απελευθερώθηκε το 1921 από τον πρόεδρο Ουόρεν Χάρντινγκ. Πέθανε στις 20 Οκτωβρίου 1926.
Ιδρύοντας τους Βιομηχανικούς Εργάτες του Κόσμου
Μετά τη δουλειά του με την Αδελφότητα των Πυροσβεστών και την Αμερικανική Ένωση Σιδηροδρόμων, το επόμενο σημαντικό έργο του Ντεμπς στην οργάνωση μιας συνδικαλιστικής ένωσης ήρθε κατά την ίδρυση των Βιομηχανικοί Εργάτες του Κόσμου (IWW ). Στις 27 Ιουνίου 1905 στο Σικάγο, Ιλλινόις, ο Ντεμπς και άλλοι ηγέτες της επιρροής των συνδικάτων συμπεριλαμβανομένου του Μπιλ Χέιγουντ, ηγέτη της Δυτική Ομοσπονδία ανθρακωρύχων και του Daniel De Leon, ηγέτη του Σοσιαλιστικό Εργατικό Κόμμα, πραγματοποίησε αυτό που ο Χέιγουντ ονόμασε «Ηπειρωτικό Συνέδριο της εργατικής τάξης». Ο Χέιγουντ δήλωσε: «Είμαστε εδώ για να συνενώσουμε τους εργάτες αυτής της χώρας σε ένα κίνημα εργατικής τάξης που θα έχει για το σκοπό της τη χειραφέτηση της εργατικής τάξης». Ο Ντεμπς δήλωσε: "Είμαστε εδώ για να εκτελέσουμε ένα έργο τόσο σπουδαίο που απευθύνεται στην καλύτερη σκέψη μας, στις ενωμένες ενέργειές μας, και θα απαιτήσει την πιο πιστή υποστήριξή μας: ένα έργο παρουσία του οποίου οι αδύναμοι θα μπορούσαν να διστάσουν και να απελπιστούν, αλλά από το οποίο είναι αδύνατο να συρρικνωθεί χωρίς να προδοθεί η εργατική τάξη.
Παραπομπές
Κατηγορία:Πολιτικοί των ΗΠΑ Κατηγορία:Αμερικανοί συνδικαλιστές Κατηγορία:Αμερικανοί σοσιαλιστές
Γαλεάσσα
Η γαλεάσσα ή γαλεάτσα ήταν τύπος αμφικίνητου (ιστιοφόρου και κωπήλατου) πολεμικού πλοίου, που αποτέλεσε εξέλιξη των μεγάλων εμπορικών γαλερών. Ο σκοπός της ανάπτυξής της ήταν να συνδυάσει την ταχύτητα (και την ευελιξία) της γαλέρας με την αξιοπλοϊκότητα και την ισχύ πυρός πυροβολικού του γαλιονιού. Μολονότι ποτέ δεν ικανοποίησε πλήρως αυτόν το συνδυασμό, η γαλεάσσα παρέμεινε σημαντικό στοιχείο του ναυτικού οπλοστασίου πολλών ναυτικών δυνάμεων, για αξιοσημείωτο χρονικό διάστημα.
Εξέλιξη
Καθώς προσαρμόστηκαν για πολεμική χρήση, οι γαλεάσσες ήταν ψηλότερες, μεγαλύτερες και βραδύτερες από τις κανονικές γαλέρες. Είχαν (αρχικά) ως και 32 κουπιά, με ως και πέντε (5) άνδρες ανά κουπί. Είχαν συνήθως τρία (3) κατάρτια, καθώς και δύο (2) «κάστρα», ένα πλωραίο και ένα πρυμναίο. Στις αρχές του 17ου αιώνα, λόγω της προόδου του πυροβολικού, έφθασε σε εκτόπισμα ως τους 1.000 τόνους. με μήκος ως 58 μ., πλάτος ως 11 μ. και βύθισμα ως 5 μ. Η ιστιοφορία της Γαλεάσσας αποτελούνταν από τρία (3) λατίνια σε ισάριθμους ιστούς. Η δε μηχανική (κωπήλατη) πρόωσή της γινόταν με ως 52 κουπιά (κώπες) μήκους 16 μέτρων, το καθένα, το οποίο και χειρίζονταν ("ηλαύνετο") από ως 9 κωπηλάτες.
Δηλαδή τυπικά, με βάση την αρχαία ορολογία που δεν ήταν πια σε ισχύ, έφθασαν να αντιστοιχούν ως και σε εννήρεις.
Μεγάλη προσπάθεια καταβλήθηκε (ιδιαίτερα) από τη Βενετία να καταστήσει της γαλεάσσες της όσο το δυνατό ταχύτερες, για να συναγωνίζονται τις συνηθισμένες γαλέρες. Το κατάστρωμα των πυροβόλων τοποθετούνταν συνήθως πάνω από τις θέσεις των κωπηλατών, αλλά έχουν βρεθεί απεικονίσεις και με την αντίθετη τοποθέτηση. Οι γαλεάσσες συνήθως έφεραν περισσότερα πανιά σε σύγκριση με τις καθεαυτό γαλέρες και σίγουρα ήταν πολύ πιο θανάσιμες. Μια γαλέρα ήταν πρακτικά αβοήθητη έναντι μιας γαλεάσσας, όταν οι δυο τους βρίσκονταν πλάι - πλάι, επειδή εκτίθενταν υπό το αναπάντητο (από πυροβολικό) πυρ του πυροβολικού της δεύτερης. Όμως, σχετικά λίγες γαλεάσσες κατασκευάστηκαν, σε σύγκριση με τις γαλέρες, ενώ βασίζονταν περισσότερο στα πανιά τους. Η θέση τους μπροστά από τη γραμμή μάχης των γαλερών στην αρχή της μάχης δεν μπορούσε να είναι εγγυημένη.
Ύστερη ιστορία και παραλληλισμοί
Κατά το 15ο αιώνα, ένας τύπος ελαφρών γαλεασσών που (τότε) ονομάστηκαν «φρεγάτες» κατασκευάστηκε από νοτιοευρωπαϊκές χώρες, ως απάντηση για την αυξανόμενη απειλή που αποτελούσαν οι βορειοαφρικανοί πειρατές της Μπαρμπαριάς με τις γρήγορες γαλέρες τους.
Στη Μεσόγειο Θάλασσα, με το λειγότερο επικίνδυνο καιρό και τους άστατους ανέμους, τόσο οι γαλεάσσες όσο και οι γαλέρες συνέχησαν να βρίσκονται σε χρήση, ιδιαίτερα από τη Βενετία και από την Οθωμανική Αυτοκρατορία, για πολύ αργότερα, ακόμη και όταν θεωρήθηκαν παρωχημένες αλλού. Αργότερα, τα «στρογγυλά» πλοία και οι γαλεάσσες αντικαταστάθηκαν σταδιακά από τα γαλιόνια και τα πλοία γραμμής, που προέρχονταν από την Ατλαντική Ευρώπη. Ωστόσο, το πρώτο βενετικό πλοίο γραμμής ναυπηγήθηκε το 1660.
Στη Βόρεια Θάλασσα και στη Δυτική Βαλτική, ο όρος γαλεάσσα αναφέρονταν σε μικρά εμπορικά σκάφη παρόμοια με τα πλατιάς πρύμνης μπουσέ ρέγγας (herring buss).
Στη Νοτιοανατολική Ασία, το λαγκαράν (lancaran) ήταν ισοδύναμο πλοίο με τις ευρωπαϊκές γαλεάσσες, παρόλο που οι τακτικές του χρήσεις ήταν διαφορετικές από τις αντίστοιχες ευρωπαϊκές. Τα λαγκαράν ήταν οπλισμένα με (μεγαλύτερα) πλωραία πυροβόλα και πλευρικά περιστρεφόμενα (μικρότερα) πυροβόλα. Οι πεζοναύτες των νοτιοανατολικών ασιατικών ναυτικών συνήθιζαν να μάχονται με επιχειρήσεις ρεσάλτο, οπότε το (σχετικά) γρήγορα πλευρικά περιστρεφόμενα πυροβόλα μπορούσαν να απαντήσουν στις αντίπαλες απόπειρες ρεσάλτο.
Παραπομπές
Κατηγορία:Πολεμικά πλοία Κατηγορία:Ιστιοφόρα Κατηγορία:Κωπήλατα πλοία
Επαρχία Γιανκίουε
right|thumb|205px|[[Λίμνη Γιανκίουε και το Ηφαίστειο Οσόρνο]] Η Επαρχία Γιανκίουε (ισπανικά: Provincia de Llanquihue) είναι μια από τέσσερις επαρχίες της χιλιανής περιφέρειας Λος Λάγος (X). Η πρωτεύουσά της είναι το Πουέρτο Μοντ. Η δεύτερη μεγαλύτερη λίμνη της Χιλής, η Λίμνη Γιανκίουε, βρίσκεται στην επαρχία αυτή, καθώς επίσης και τέσσερα ηφαίστεια, τα Οσόρνο, Καλμπούκο, Πουντιαγούδο και Σέρρο Τροναδόρ.
Ο ευρωπαϊκός αποικισμός του Γιανκίουε άρχισε το 1852, όταν Γερμανοί ενθαρρύνθηκαν να μεταναστεύσουν στην νότια Χιλή.
Η περιοχή είναι γνωστή για την ομορφιά του φυσικού περιβάλλοντός της, καθώς επίσης και για τα τρόφιμα και τα θαλασσινά από τους λιμένες Πουέρτο Μοντ και Καλμπούκο.
Ως επαρχία, το Γιανκίουε είναι μια διοικητική διαίρεση του δεύτερου επιπέδου της Χιλής, κυβερνάται από ένα δήμο για κάθε συστατική κοινότητα. Το Πουέρτο Μοντ είναι η επαρχιακή πρωτεύουσα. Ο επαρχιακός κυβερνήτης διορίζεται από τον Πρόεδρο της Χιλής.
Εξωτερικοί σύνδεσμοι
Γιανκιουε
Πρωτάθλημα χειροσφαίρισης Α1 εθνικής κατηγορίας ανδρών 2001-2002
Το πρωτάθλημα χάντμπολ ανδρών της περιόδου 2001−2002 έγινε με τη συμμετοχή 12 ομάδων. Πρωταθλήτρια ομάδα αναδείχθηκε ο Πανελλήνιος, ενώ στην Α2 υποβιβάστηκαν ο Λεωνίδας Αγίων Αναργύρων και τα Βριλήσσια.
Προημιτελικοί
Στους προημιτελικούς, οι ομάδες μετέφεραν τους βαθμούς από τα μεταξύ τους παιχνίδια στην κανονική περίοδο. Για την πρόκριση, μια ομάδα χρειαζόταν να φτάσει πρώτη στους πέντε ή έξι βαθμούς.
Σειρές
Οι σειρές ξεκίνησαν με τους εξής βαθμούς από την κανονική περίοδο: Οι πρώτοι αγώνες έγιναν στις 3 Απριλίου και οι δεύτεροι στις 6 Απριλίου.
Θέσεις 5−8
'''Ιωνικός Ν.Φ. − ΠΑΟΚ 2−0'''
Θέσεις 1−4
Πανελλήνιος − Φίλιππος Βέροιας 2−1
'''Α.Σ.Ε. Δούκα − Γ.Α.Σ. Κιλκίς 2−1'''
Θέσεις 3−4
'''Γ.Α.Σ. Κιλκίς − Φίλιππος Βέροιας 1−2'''
Θέσεις 5−6
'''Σ.Α. Κολλεγίου Αθηνών − Ιωνικός Ν.Φ. 1−2'''
Θέσεις 1−2
'''Πανελλήνιος − Α.Σ.Ε. Δούκα 3−1'''
Πλέι άουτ
Άρης Νίκαιας − Λεωνίδας Αγίων Αναργύρων 2−0
Εξωτερικοί σύνδεσμοι
2001 2002 Κατηγορία:Χειροσφαίριση το 2001 Κατηγορία:Χειροσφαίριση το 2002
Δήμος Ελαφονήσου
Ο Δήμος Ελαφονήσου είναι Δήμος της Περιφερειακής Ενότητας Λακωνίας, στην Περιφέρεια Πελοποννήσου, που συστάθηκε το 2010 με το Πρόγραμμα «Καλλικράτης» και λειτουργεί από 01-01-2011. Με το ΦΕΚ 87Α - 07/06/2010, η Κοινότητα Ελαφονήσου, αναγνωρίσθηκε σε Δήμο Ελαφονήσου και έδρα παρέμεινε η Ελαφόνησος (νησίδα).
Χάρτης
<mapframe latitude="36.488661" longitude="23.006744" zoom="13" width="1000" height="500" align="center" /> Κατηγορία:Δήμοι της Περιφέρειας Πελοποννήσου Κατηγορία:Δήμοι του νομού Λακωνίας
Εθνική Παραγουάης Κ-20 (ποδόσφαιρο ανδρών)
Η Εθνική Παραγουάης U20 εκπροσωπεί την Παραγουάη στις διεθνές ποδοσφαιρικές διοργανώσεις όπως το Παγκόσμιο Κύπελλο ποδοσφαίρου U20 και το South American Youth Football Championship. Έδρα της ομάδας είναι το Estadio Defensores del Chaco. Η καλύτερη θέση που κατέλαβε στο Παγκόσμιο Κύπελλο ποδοσφαίρου U20 ήταν η τέταρτη (2001). Το 1971 κατέκτησε το South American Youth Football Championship, ενώ άλλες 4 φορές ήταν φιναλίστ (1964, 1967, 1985, 2009).
Εξωτερικοί σύνδεσμοι
Κατηγορία:Εθνική Παραγουάης (ποδόσφαιρο) Κατηγορία:Εθνικές ομάδες ποδοσφαίρου Κ-20 Νότιας Αμερικής
Παγκόσμιο Πρωτάθλημα Καλαθοσφαίρισης Ανδρών 1994
Το 12ο Παγκόσμιο Πρωτάθλημα Καλαθοσφαίρισης διεξήχθη στον Καναδά και έλαβε χώρα στο Οντάριο και το Τορόντο, από τις 4 Αυγούστου ως τις 14 Αυγούστου του 1994. Η ομάδα των Η.Π.Α. συμπεριέλαβε στη σύνθεσή της, για δεύτερη φορά μετά τους Ολυμπιακούς Αγώνες της Βαρκελώνης, παίκτες του NBA, οπότε η κατάκτηση του χρυσού μεταλλίου ήταν εύκολη υπόθεση για αυτούς. Από τις υπόλοιπες ομάδες ξεχώρισαν με διαφορά οι ομάδες των Ρώσων και των Κροατών. Η Ελλάδα κατάφερε να φτάσει για πρώτη φορά στα ημιτελικά μιας διοργανώσης παγκοσμίου πρωταθλήματος, αλλά δεν μπόρεσε να πάρει κάποιο μετάλλιο.
Δεύτερος Προκριματικός Γύρος
Ο δύο πρώτες κάθε ομίλων προκρίθηκαν στη φάση των 8, δημιουργώντας δύο νέους ομίλους των τεσσάρων ομάδων. Ομοίως, οι υπόλοιπες 8 ομάδες δημιούργησαν δύο ομίλους για να βγει η κατάταξη των θέσεων 9-16.
Βραβεία
Κορυφαίοι Σκόρερ:
Συνθέσεις Ομάδων
1994 Κατηγορία:Καλαθοσφαίριση το 1994